སྡོམ་གསུམ་དགོངས་རྒྱན་ལས་ཡོ་བྱད་ཕྲན་ཚེགས་
ཀྱི་རྣམ་གཞག་སྤྱི་ཙམ་བསྟན་པའི་དོན་
ཅུང་ཟད་སོ་སོར་དབྱེ་བ།
སྡོམ་གསུམ་འཇམ་དབྱངས་བླ་མའི་དགོངས་རྒྱན་ལས། །བསིལ་གཡབ་
སྦྲང་གཡབ་གཏུར་བུ་ལྷུང་བཟེད་ཆུང་། །ཞེས་པ་ནས། བྱིན་བརླབས་མེད་རུང་
མཁོ་བའི་ཡོ་བྱད་དོ། །ཞེས་པའི་བར་གྱིས་ཡོ་བྱད་ཕྲན་ཚེགས་ཀྱི་རྣམ་གཞག་སྤྱི་
ཙམ་བསྟན་པའི་དོན་ཅུང་ཟད་སོ་སོར་དབྱེ་ན། ཕྲན་ཚེགས་ལ་ལྔ་སྟེ། གོས་ཀྱི་
གཞི་ལས་བྱུང་བའི་ཕྲན་ཚེགས་གསུམ་དང་། 《ཟས་>སྨན་གྱི་གཞི་ལས་བྱུང་བའི་
ཕྲན་ཚེགས་གཉིས་སོ། །དང་པོ་གོས་ཀྱི་གཞི་ལས་བྱུང་བའི་ཕྲན་ཚེགས་ལའང༌།
འཚོ་བའི་ ཡོ་ བྱད་ ཀྱི་ ཕྲན་ ཚེགས་ དང་། མཁོ་བའི་ཡོ་བྱད་ཀྱི་ཕྲན་ཚེགས་དང་།
ལྷག་པའི་ཡོ་བྱད་ཀྱི་ཕྲན་ཚེགས་སོ། །དང་པོ་འཚོ་བའི་ཡོ་བྱད་ཀྱི་ཕྲན་ཚེགས་
ལའང་བྱིན་གྱིས་བརླབ་དགོས་པའི་ཕྲན་ཚེགས་དང་། མི་དགོས་པའི་ཕྲན་ཚེགས་
གཉིས་ཀྱི་དང་པོ་བྱིན་གྱིས་བརླབ་དགོས་པའི་ཕྲན་ཚེགས་ནི། གཏུར་བུ། ཞྭ།
ལྷམ། འབོག་གུ། སྐེ་རགས། ལྷམ་སྒྲོགས། སྟན། འབོལ། སྔས་མགོ་ཚད་དུ་
མ་ལོང་པའི་གདོང་ཕྱིས། ལྷུང་བཟེད་ཀྱི་ཤུབ་དང་ཁ་ཁེབས། སར་གོས་རས་བཅུག་
པའི་སྣོད་དམ་བཟོ་ཁུག་ལྟ་བུ་སུ་ཡི་སྣོད། ཁྲི། ཁྲིའུ་ཆུང་། ལྕོག་རྩེ། ཤོག་གདུགས།
གོས་འབོགས། ཆུ་ཚགས་ལ་སོགས་པ་རང་རང་གི་ཚད་དུ་ལོངས་པ་རྣམས་སོ། །
་་་་་་
-563-

ཟླ་སྣང་དཀར་པོ་ཀར་པོ་།
ལསལས། ཨ་འཛི་མཆོག་སྤྲུལ་ནོར་བུ་དབང་རྒྱལ་གྱི་བཀའ་འབུམ།
གཉིས་པ་བྱིན་གྱིས་བརླབ་མི་དགོས་པའི་ཕྲན་ཚེགས་ནི། གཏུར་བུ། ཞྭ། ལྡུམ།
སྐེ་རགས། ལྡུམ་སྒྲོགས། སྟན་སོགས་གོང་དུ་བཤད་པ་དེ་དག་ཚད་དུ་མ་ལོངས་
པའི་དམ་དུམ་རྣམས་དང་། འཚོ་བའི་ཡོ་བྱད་བཅུ་གསུམ་གྱི་དམ་དུམ་ཁྲུ་གང་མ་
ལོངས་པ་རྣམས་སོ། །གཉིས་པ་མཁོ་བའི་ཡོ་བྱད་ཀྱི་ཕྲན་ཚེགས་ནི། ཁྲུ་གང་
བས་ཆུང་བའི། འཕྲུག སྣམ་བུ། རས། དར་ཁ་ལ་སོགས་པ་དང་། གོས་ཀྱི་
རིགས། པགས་ཙག །འགགས་རིང༌། སྟོད་འབོག །ཤ་འཇུག སྟོད་འགགས་ལ་
སོགས་པའི་དམ་དུམ་རང་རང་གི་ཚད་དུ་མ་ལོངས་པ་ཁྲུ་གང་བས་ཆུང་བ་རྣམས་
སོ། །འདི་དག་ངག་ཏུ་བརྗོད་པས་བྱིན་གྱིས་བརླབ་མི་དགོས་སོ། །གསུམ་པ་ལྷག་
པའི་ཡོ་བྱད་ཀྱི་ཕྲན་ཚེགས་ནི། གཏུར་བུ་གཉིས་པ་དང་དེ་བཞིན་དུ། ཞྭ་དང་།
ལྷུམ་དང་། སྐེ་རགས་ལ་སོགས་པ་རང་རང་གི་ཚད་དུ་ལོངས་པ་དང་མ་ལོངས་
པའི་འཚོ་བའི་ཡོ་བྱད་ཀྱི་ཕྲན་ཚོགས་གཉིས་པ་ལྷག་པོ་ཡོད་པ་རྣམས་སོ། །འདི་དག་
ཀྱང་ངག་ཏུ་བརྗོད་པས་བྱིན་གྱིས་བརླབ་མི་དགོས་སོ། །
གཉིས་པ་སྨན་གྱི་གཞི་ལས་བྱུང་བའི་ཕྲན་ཚེགས་ལའང་སྣོད་སྤྱད་ཀྱི་
ཕྲན་ཚེགས་དང་། ཡོ་བྱད་ཀྱི་ཕྲན་ཚེགས་གཉིས་ལས། དང་པོ་སྣོད་སྤྱད་ཀྱི་ ཕྲན་
ཚེགས་ནི། བྱིན་རྟེན་སོགས་བླུགས་སྣོད་ཀྱི་བུམ་ཤེལ་སོགས། པ། མེ་ཀ་ཡོལ་སོགས་ཀྱི་
མེ་བུམ། ལྷུང་བཟེད་ཆུང་ངུ་། ཕུ་རུ། ལྡེར་རུ། ཆབ་རིལ། སྤྱི་བླུགས། གདོང་
སྒོམ། ཁབ་ཤུབ། གཞོང་པ། ཁྲོ་ཟངས་སོགས། ཁོག་མ། རག་དང་ཟངས་
དང་འཁར་བ་དང་ས་སོགས་ཀྱི་ཇ་འགེས། སྐྱོག །གཟར་བུ། ནལ་ཟེ། ཕེ་མོ།
སྒྲོ་བ། རྩམ་ཁུག་མར་སྤར། སྤར་རུ། ཞག་སྤར། སྒོག་ཕོར། སྨྱུག་གཙོ།
ཁུག་མའི་རིགས་ལ་སོགས་པ་རྣམས་སོ། །འདི་དག་ཀྱང་ངག་གིས་བྱིན་གྱིས་
-564-

སྡོམ་གསུམ་འཇམ་དབྱངས་བླ་མའི་དགོངས་རྒྱན་གྱི་ཉེ་མཁོ་སྐོར།
བརླབ་མི་དགོས་སོ། །
གཉིས་པ་ཡོ་བྱད་ཕྲན་ཚེགས་ནི། ཁབ། གྲི འབུག ཆན་པ། ཐལ་ཕྱག
མེ་སྐམ། སྐུད་པ། ཤེལ་མིག འཇབ་རྩེ། མེ་ཆབ། སྨྲ་བ། ཁོག་གུ་ལྡེའུ་མིག
ཁས་མོ་སོགས་ཏེ་འདི་རྣམས་ཀྱང་ངག་གིས་བྱིན་གྱིས་བརླབ་མི་དགོས་སོ། །དེ་
ལྟར་ངག་ཏུ་བརྗོད་པས་བྱིན་གྱིས་བརླབ་མི་དགོས་པའི་རིགས་རྣམས་ནི་རང་གི་
མིང་དེ་དག་གི་བྱེད་ལས་དང་བཅས་ཏེ་རང་གི་ཡིད་ལ་བསམ་པའི་སྒོ་ནས་དེ་དང་
དེ་ཡིན་པར་སེམས་བསྐྱེད་པས་ཆོག་གོ །གཞན་ཡང་སྐུ་གསུང་ཐུགས་རྟེན་གྱི་
རིགས་རྣམས་དང་། གླེགས་ཤིང་། གླེགས་ཐགས། གདོང་དར། པོད་དྲིལ།
བདུན་ཚར། ཕུད་ཕོར། ཀོང་བུ། རྡོ་དྲིལ། ནང་མཆོད། བགྲང་ཕྲེང་། . སྣག་
བུམ། བྲིས་ཐུར། ཐིག་ཤིང་། སྣ་ཚ་སོགས་ནི་ངག་དང་ཡིད་གཉིས་ཀས་བྱིན་
གྱིས་བརླབ་མི་དགོས་སོ། །
༈